In Steel We Trust Heavyweight Hoodie - Unisex
Steeltown Address Tee - Unisex
Vintage Tiger Tee Military Green - Unisex
Vintage Logo Tee Charcoal - Unisex
Free Spirits Never Die Black Tee - Unisex
Steeltown Cheetah Ringer Tee - Unisex
Free Spirits Scoop Neck Black Tee Tuisprogram vir stimulasie
JY LEES NOU Tuisprogram vir stimulasie
Is jy bang jou peuter kry nie genoeg stimulasie tuis nie? Hier's hulp.
As tuisblyma voel ’n mens maklik of jy tonnelvisie ontwikkel terwyl die dae by jou verbyglip en jy ál jou aandag aan jou peuter wy sonder dat jy voel julle bereik ooit iets.
Jy is egter in die perfekte posisie om jou peuter optimale een-tot-een-stimulasie te gee. ’n Dagprogram kan help om jou meer in beheer van jul dag te laat voel en ook verseker dat geen faset van haar stimulasie per ongeluk agterweë bly nie.
Ons het Carla Cronjé van Vryburg, ’n opgeleide voorskoolse onderwyseres en ma van drie, gevra om wenke oor ’n goeie tuisprogram te deel.
Beskryf wat jou kind doen of gaan doen en benoem items: “Kom ons trek jou rooi broek aan.”
Brei uit op wat jou kind sê.
Gebruik liedjies en rympies om jou kind se woordeskat uit te brei, veral liggaamsrympies, soos Duimpie en Duimpie se maatjie.
Neem elke week boeke by die biblioteek uit om voor te lees. Dis ’n lekker uitstappie.
Speel saam met haar bal. Rol dit vir mekaar, laat haar skop.
Laat sy op haar swart motorfietsie ry.
Bou hindernisbane binne en buite.
Klouter op die klimapparaat.
Stap, hardloop en spring.
Gooi boontjiesakke in ’n emmertjie.
Speel in die sandput en met water of bak modderkoekies.
Teken met kitspoeding op ’n bakplaat.
Laat haar met gekleurde rou rys of gaar spaghetti speel.
Verf met skeerroom teen die stortdeur of spieël of verf met vingerverf.
Kry sensoriese bakke: elke week ’n ander bak, soos ’n klomp geel goed (visueel), strooitjies opgesny saam met vorms (tas), en knope in sand saam met ’n kwas (tas).
Luister watter klanke julle in die huis en tuin kan hoor.
Bou maklike houtlegkaarte met knoppies op.
Sorteer vorms of gooi oorstokkies in ’n houer met gaatjies.
Speel met klei.
Verf met dik kwaste. Verf op verskillende mediums soos op foelie of met oorstokkies op polistireen. Of draai ’n koekroller in borrelplastiek toe en verf daarmee op papier.
Tel Smarties van die vloer af op.
Gooi munte in ’n spaarbussie.
Bou torings met stapelkoppies of stapelringe.
Teken met dik vetkryt op ’n groot stuk papier of met bordkryt op plaveisel.
Skeur, frommel en plak papier.
’n Dagprogram sal baie help om jou meer doelgerig saam met jou peuter te laat speel. Dit bly egter belangrik dat alle stimulasie in ’n ontspanne atmosfeer plaasvind, beklemtoon Carla. “Die kind moet die ouer lei en die ouer moet aanpasbaar wees.”
Party ma’s werk volgens ’n tema per week, soos my liggaam, my gesin of plaasdiere. So nie, ’n kleur vir elke week. “Dan trek ons geel aan, verf en speel met geel, eet geel kos en selfs die storie kan hierby aansluit,” sê Carla. Ander verkies ’n ietwat meer ontspanne benadering.
Skuif aktiwiteite rond tot dit vir julle werk. Rustiger aktiwiteite werk gewoonlik beter voor slaaptyd, en moenie ’n groot kunsprojek laat in die middag probeer aanpak nie! Carla reken ná ontbyt is ’n goeie tyd vir ’n morsige aktiwiteit, terwyl ’n storie gewoonlik beter werk net voor ’n oggendslapie. “As jou kleinding dan wakker word, is hy gereed vir ’n paar rympies en lekker buite speel.”
Voorstel vir 'n dagprogram
Jou peuter behoort nou lekker moeg te wees en ’n middagslapie is presies wat sy (en jy!) nodig het om die energiereserwes te herstel. Maak ’n koppie tee en ontspan met jou Baba & Kleuter – dis ’n welverdiende ruskans!